Referat fra FAU møte 03.november 2022 (skoleåret 2022/23)

Tilstede:

Anne Sofie Omdal (2. klasse)

Cecilie Mysing (3.)

May Britt Berntsen (5.)

Anne Lise Melhus (8.)

Rektor Marita Pedersen

**Saker:**

1. Konstituering av FAU, valg av leder, nestleder og sekretær

Anne sofie Omdal valgt inn som leder i Fau, Anne Kristin Aamodt ble valgt inn som nestleder og May Britt Berntsen er valgt inn som sekretær. Husk å oppdater dette i Brønnøysund sammen med fjorårets leder/kontorleder.

1. Kort informasjon fra leder om hva FAU arbeidet med i fjor

I fjor ble det blant annet jobbet med nettkafeen og natteravnordningen. Cecilie M informerer videre at driften av nettkafeen ikke er i gang enda grunnet uenigheter om plasseringen. Saken ligger derfor nå hos kommunen. Når det gjelder natteravnordningen så fortsetter ordningen med natteravner annenhver fredag. Ungdomstrinnsforeldre har en rotasjon på dette og 10. klasse får pengene fra kommunen.

1. Kort presentasjon fra rektor:
* Rektor forteller om at hovedfokuset for dette skoleåret er blant annet foreldresamarbeid. Foreldre skal være den viktiste samarbeidspartner med skolen.
* I tillegg er fokus at alle elever skal mestre livet.
* For lærerenes del skal det være fokus på klasseledelse. Den foretrukne lederstilen er den autoritative lederstilen kombinert med å vise varme og omsorg.
* Et annet fokus er at det skal være trygge rom på skolen, både inne og ute. Og det skal være trygg skolevei.
* Skolen har tre tverrfaglige temaer; bærekraft, demokrati og livsmestring. Nytt i den nye læreplanen er et større fokus på dybdelæring. Dette krever trening på utholdenhet for elevene.
1. FAU sin rolle:

FAU har myndighet og mulighet til å påvirke politisk inn i saker en ønsker å løfte fram. For eksempel i forhold som gjelder skolen som innspill til budsjettprioriteringer når det gjelder vedlikehold av skolen og andre lignende saker. Rektor oppfordrer til å se på plan for skole/hjem, her står det hva som er FAU sitt ansvarsområder.

1. Skolerute for 23/34 v /rektor

Fau foreslår følgende endringer på foreslått skolerute: Siste skoledag før juleferie flyttes til 20. desember og siste skoledag før sommerferien flyttes til 20.juni

1. Vedlikehold av skolebygninger
* Politisk sak om vedlikehold. Kan og vil FAU påvirke?
* Rektor har søkt om midler via investeringsbudsjettet til å gjøre noen små endringer i 2023-2026. Kan og vil FAU påvirke?

De gule platene på skolebygningene er i dårlig forfatning og råtner. Det koster 6 millioner å fikse disse, dette er en politisk sak.

Det er også behov for nye lærebøker som vil koste 300 000,- i år.

Det er også sendt inn forslag om å gjøre om på noen rom på skolen slik at disse kan brukes til for eksempel dybdelæring.

FAU kan sende inn innspill på dette om ønskelig.

1. Skolegården noen ideer som vi har, på kort sikt v/rektor, innspill fra FAU

Skolegården trenger oppdatering da den nå er 10 år gammel. En ser på hva en kan gjøre her. For eksempel bytte ut Smartusen. Rektor opplyser at her kan FAU komme med innspill.

1. Universell utforming

Det ble foreslått å se på mulighetene for å kunne droppe av de som har behov for å kjøre barna helt til fram til skolebygningen i en egen dropsone bak der hvor bussene stopper.

1. Kvalitetsikring ifht elevenes skolegang – økonomi

Rektor går gjennom ulike måltall for hvordan Sokndal Skole gjør det sammenlignet med resten av landet. Disse måltallene viser på flere indikatorer at Sokndal Skole ligger ganske godt an.

Rektor opplyser om status rundt flyktninger som er kommet til skolen og norsk opplæring omkring disse.

Skolen har mye spesialundersvisning. På bestilling fra politikerne er det satt ned ei gruppe som ser på ulike tiltak som kan gjøres for å redusere dette. Rektor er medlem av denne gruppen. Noen tiltak er allerede satt inn i skolen, blant annet tettere samarbeid med PPT og drøfting rundt tilpasset opplæring og spesialundervisning.

1. Annet

Det ble vist en film som nettopp som skal sendes ut på skolens nettsider i forhold til trafikksikkerhet og hjertesone rundt skolen.

I tillegg ble det vist en film som illustrere og forklarer nærmere om hva BTI er. Denne er også i siste fase av redigering og skal snart publiseres.

Det ble tatt opp dette med trafikksikkerhet rundt skolen, FAU foreslår at politiet deltar mer aktivt i dette arbeidet og vil oppfordre til det. Dette diskuteres nærmere på neste møte.

Neste møte er satt til 7. desember kl 19

Ref May B. Berntsen